b'\n_START_ARTICLE_\nPeriodiska funkcija\n_START_PARAGRAPH_\nPeriodiska funkcija ir funkcija, kuras v\xc4\x93rt\xc4\xabba neizmain\xc4\x81s, ja t\xc4\x81s argumentu palielina par k\xc4\x81du noteiktu lielumu. Maz\xc4\x81ko lielumu ar \xc5\xa1\xc4\x81du \xc4\xabpa\xc5\xa1\xc4\xabbu sauc par funkcijas periodu. Form\xc4\x81li, funkcija f(x) ir periodiska, ja eksist\xc4\x93 t\xc4\x81ds T>0, ka f(x+T)=f(x) visiem x. Maz\xc4\x81kais T, kam izpild\xc4\x81s \xc5\xa1\xc4\xab \xc4\xabpa\xc5\xa1\xc4\xabba, ir funkcijas f(x) periods. Svar\xc4\xabgi periodisku funkciju piem\xc4\x93ri ir trigonometrisk\xc4\x81s funkcijas, kuru periods ir 2\xcf\x80 vai \xcf\x80 (piem\xc4\x93ram sinuss, kosinuss un tangenss), k\xc4\x81 ar\xc4\xab funkcija {x} (da\xc4\xbcveida da\xc4\xbca no x). Periodiskas funkcijas tiek lietotas, lai aprakst\xc4\xabtu sv\xc4\x81rst\xc4\xabbas un vi\xc4\xbc\xc5\x86us.'